**Správa o zriadení dynamického nákupného systému**

„Softvérový balík pre vzdelávanie“

podľa § 24 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**a). Identifikácia verejného obstarávateľa**

Názov: Nezisková organizácia EDULAB

Sídlo: Rigeleho 7300/1

 81102 Bratislava - mestská časť Staré Mesto

Štát: Slovenská republika

IČO: 45738424

b). **Identifikácia dynamického nákupného systému:**

Softvérový balík pre vzdelávanie

Oznámenie zverejnené: vo Vestníku verejného obstarávania č. 30/2022 zo dňa 1.2.2022 pod zn. 8207 – MUT a v Úradnom vestníku Európskej únie č.2022/S 021-051470

Postup: Užšia súťaž, zriadenie DNS prostredníctvom systému josephine

Postup z hľadiska limitu: Nadlimitný postup/nadlimitná zákazka

Druh predmetu : Tovary

c) **Predpokladaná hodnota** dynamického nákupného systému: 500 000,00 Eur bez DPH

d) **Použitý postup**: užšia súťaž, zriadenie dynamického nákupného systému

e) **Identifikácia vybraných záujemcov** spolu s odôvodnením ich výberu a identifikácia záujemcov, ktorí neboli vybraní spolu s uvedením dôvodov:

V súlade s § 60 ods. 10 zákona o verejnom obstarávaní verejný obstarávateľ nezverejňuje informáciu o záujemcoch zaradených do dynamického nákupného systému

f) **Identifikácia vylúčených záujemcov** a odôvodnenie ich vylúčenia: Do dynamického nákupného systému neboli zaradení dvaja záujemcovia z dôvodu nesplnenia podmienky účasti podľa § 32 zákona o verejnom obstarávaní a podľa § 40 ods.6 písm. i).

V súlade s § 55 ods. 3 zákona o verejnom obstarávaní nebudú identifikačné údaje záujemcu uvedené v tejto správe o zriadení dynamického nákupného systému zverejnenej na profile.

g) **Odôvodnenie vylúčenia mimoriadne nízkych ponúk:**

 V rámci postupu vedúceho k zriadeniu dynamického nákupného systému nedošlo k predkladaniu ponúk zo strany záujemcov

h) **Identifikácia úspešného uchádzača** a odôvodnenie výberu jeho ponuky, podiel zákazky alebo rámcovej dohody, ktorý úspešný uchádzač má v úmysle zadať subdodávateľom a ich identifikácia, ak sú známi:

V rámci postupu vedúceho k zriadeniu dynamického nákupného systému nedošlo k predkladaniu ponúk zo strany záujemcov, jednotlivé zákazky sa budú zadávať v rámci zriadeného dynamického nákupného systému

i) **Odôvodnenie použitia rokovacieho konania so zverejnením**, súťažného dialógu, priameho rokovacieho konania alebo zadávania koncesie podľa § 101 ods. 2 zákona o verejnom obstarávaní:

Neaplikovalo sa

 j) **Odôvodnenie prekročenia lehoty** podľa § 135 ods. 1 písm. h) a l) zákona o verejnom obstarávaní a prekročenia podielu podľa § 135 ods. 1 písm. k) zákona o verejnom obstarávaní, odôvodnenie prekročenia lehoty podľa § 133 ods. 2 zákona o verejnom obstarávaní:

Neaplikovalo sa - nejde o zákazku v oblasti obrany a bezpečnosti

k) **Dôvody nezriadenia dynamického nákupného systému**:

Neaplikovalo sa – dynamický nákupný systém bol zriadený

l) **Odôvodnenie použitia iných ako elektronických prostriedkov komunikácie**:

V rámci postupu vedúceho k zriadeniu dynamického nákupného systému boli v súlade s § 58 ods. 4 zákona o verejnom obstarávaní použité iba elektronické prostriedky komunikácie

 m) **Zistený konflikt záujmu** a následne prijaté opatrenia:

V rámci postupu vedúceho k zriadeniu dynamického nákupného systému nebol zistený konflikt záujmov

n) **Opatrenia prijaté v súvislosti s predbežným zapojením záujemcov** na účely prípravy postupu verejného obstarávania:

Nebolo využité predbežné zapojenie záujemcov na účely prípravy postupu verejného obstarávania

Verejný obstarávateľ oznamuje všetkým hospodárskym subjektom, že dňa 1.3.2022 v zmysle § 60 ods. 9 zákona o verejnom obstarávaní zriadil dynamický nákupný systém identifikovaný vyššie.

Hospodárske subjekty, ktoré majú záujem dodávať pre verejného obstarávateľa predmet plnenia požadovaný v rámci dynamického nákupného systému, môžu kedykoľvek požiadať verejného obstarávateľa o zaradenie do jednotlivých kategórií dynamického nákupného systému predložením žiadosti o účasť v systéme josephine.

Komisia na vyhodnotenie splnenia podmienok účasti zriadená verejným obstarávateľom vyhodnotí splnenie podmienok účasti a verejný obstarávateľ rozhodne o zaradení/nezaradení do dynamického nákupného systému vo vzťahu k záujemcom podľa predchádzajúcej vety do 10 pracovných dní od doručenia žiadosti o účasť (v odôvodnených prípadoch v súlade s § 60 ods. 13 zákona o verejnom obstarávaní do 15 pracovných dní od doručenia žiadosti o účasť).

Bratislava, 8.3.2022